|  |  |  |
| --- | --- | --- |
| ГРБОВИ ЗА МЕМОРАНДУМ | Srbská republika  Autonómna pokrajina Vojvodina  **Pokrajinský sekretariát vzdelávania, predpisov,**  **správy a národnostných menšín – národnostných spoločenstiev**  Bulvár Mihajla Pupina 16, 21 000 Nový Sad  T: +381 21 487 4819  [ounz@vojvodinа.gov.rs](mailto:ounz@vojvodinа.gov.rs) | |
|  | ČÍSLO: 00324594 2025 09427 001 000 000 001 | DÁTUM: 17. 4. 2025 |

Podľa čl. 15, 16 odsek 5 a 24 odsek 2 Pokrajinského parlamentného uznesenia o pokrajinskej správe (Úradný vestník APV č. 37/14, 54/14 – iné uznesenie, 37/16, 29/17, 24/19, 66/20 a 38/2021), článku 13 Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinacovanie základných a stredných škôl v Autonómnej pokrajine Vojvodine, ktoré realizujú dvojjazyčnú výučbu (Úradný vestník APV č. 7/25) a po zrealizovanom Súbehu na financovanie a spolufinancovanie základných a stredných škôl v AP Vojvodine, ktoré realizujú dvojjazyčnú výučbu v roku 2025 (Úradný vestník APV č. 7/25), a na základe rozhodnutia pokrajinského tajomníka vzdelávania, predpisov, správy a národnostných menšín – národnostných spoločenstiev číslo: 001642201 2024 09427 002 001 000 001 04 007 zo dňa 10. 6. 2024, zástupkyňa pokrajinského tajomníka v y n á š a

**ROZHODNUTIE**

**О ROZVRHNUTÍ ROZPOČTOVÝCH PROSTRIEDKOV POKRAJINSKÉHO SEKRETARIÁTU VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV NA FINANCOVANIE A SPOLUFINACOVANIE STREDNÝCH ŠKÔL, KTORÉ REALIZUJÚ DVOJJAZYČNÚ VÝUČBU V ROKU 2025**

**I.**

Týmto rozhodnutím sa určuje rozdelenie rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev podľa súbehu na financovanie a spolufinacovanie základných a stredných škôl v Autonómnej pokrajine Vojvodine, ktoré realizujú dvojjazyčnú výučbu v roku 2025 (Úradný vestník APV č. 5/2025 – ďalej: súbeh)**, v časti stredného vzdelávania.**

**II.**

Finančné prostriedky určené Súbehom pre stredné vzdelávanie vynášajú **1 827 000,00 dinárov** a týmto rozhodnutím sa uskutočňuje rozvrhnutie finančných prostriedkov vo výške **1 183 933,00 dinárov** takto: **na programové náklady 1 074 973,00 dinárov a na vybavenie 108 960,00 dinárov.** Celkovo nerozvrhnuté prostriedky sú **643 067,00 dinárov.**

Prostriedky sa schvaľujú stredným školám v AP Vojvodine, ktoré realizujú dvojjazyčnú výučbu v roku 2025 (ďalej len: užívatelia) v súlade s priloženou tabuľkou, ktorá je neoddeliteľnou súčasťou tohto rozhodnutia.

**III.**

Prostriedky z bodu II. tohto rozhodnutia sú určené Pokrajinským parlamentným uznesením o rozpočte Autonómnej pokrajiny Vojvodiny na rok 2025, v osobitnom oddiele 06 – Pokrajinského sekretariátu vzdelávania, predpisov, správy a národnostných menšín – národnostných spoločenstiev (ďalej len: sekretariát), a to v rámci Programu 2004 – Stredné vzdelávanie, Programová aktivita 1004 – Dvojjazyčná výučba na stredných školách, funkčná klasifikácia 920, zdroj financovania 01 00 – Všeobecné príjmy a výnosy rozpočtu, ekonomická klasifikácia 463 – Transfery iným úrovniam moci, 4631 – Bežné transfery iným úrovniam moci, 4632 – Kapitálové transfery iným úrovniam moci, a prenášajú sa užívateľom v súlade s prílevom prostriedkov do rozpočtu AP Vojvodiny, respektíve s likvidnými možnosťami rozpočtu.

**IV.**

Užívatelia sú povinní pri realizácii účelu, na ktorý boli prostriedky pridelené, postupovať v súlade s ustanoveniami Zákona o verejnom obstarávaní.

**V.**

Sekretariát informuje užívateľov o rozdelení finančných prostriedkov určených týmto rozhodnutím.

**VI.**

Sekretariát prevezme záväzok voči užívateľom na základe písomnej zmluvy.

**VII.**

Toto rozhodnutie je konečné a proti nemu nemožno podať sťažnosť.

**VIII.**

Za výkon tohto rozhodnutia je zodpovedný Sektor pre hmotno-finančné úkony sekretariátu.

**Rozhodnutie doručiť:**

1. Sektoru pre hmotno-finančné úkony sekretariátu
2. Archívu

|  |
| --- |
| **S OPRÁVNENÍM POKRAJINSKÉHO TAJOMNÍKA**  **ZÁSTUPKYŇA POKRAJINSKÉHO TAJOMNÍKA**  **Slađana Bursać** |